Lav et referat af nedenstående tekst:

Tekst:
Budgetterne i landets kommuner er ved at falde på plads og i Morsø Kommune er regnestykket grum læsning. Der skal nemlig spares 40 millioner kroner i næste års budget. - Det er jeg ked af, men det er de betingelser, vi har haft at arbejde under. Indholdet i budgettet gør ondt på rigtig mange morsingboerne og vores ø som helhed, fortæller borgmester i Morsø Kommune, Hans Ejner Bertelsen (V). Med et indbyggertal på godt 20.000, betyder det at kommunen skal spare godt og vel 2000 kroner per indbygger. Og det er særligt det med proportionerne, der går bormesteren på. - Det her er rigtig mange penge ud af et budget på 1,5 milliard. Det svarer til at København skulle spare en milliard. Hvis det var tilfældet, er jeg helt sikker på, at der ville være ministre, der vil sige, det skal vi kigge på. Men vi har måttet finde løsninger, lyder det fra Hans Ejner Bertelsen. En skæv udligningsreform Løsningerne er blevet fundet af en enig kommunalbestyrelse og kommer, som borgmesteren også nævner, til at ramme bredt. Blandt andet skal der spares på handicapområdet, i psykiatrien og i folkeskolen. Punkter, der er kommer til at gå ud over velfærden ifølge bormesteren. - Vi beder bare om, at vi kan sikre den samme velfærd som i resten af landet. Vi ønsker ikke særbehandling, vi vil bare gerne kunne tilbyde en gennemsnitlig velfærd. Men det kan det vi ikke nu. Det er til trods for, at man ellers har modtaget et særbeløb på netop 40 millioner kroner til næste års budget for at holde en hånd under velfærden i kommunen. Men med det nuværende budget kan man ifølge borgmesteren ikke leve op til det gennemsnitlige niveau i kommunerne. Har det godt, men... Udsigten er tværtimod, at velfærden vil være faldende. Blandt andet på ældreområdet, hvor Vejerslev Ældrecenter lukker, så der kan spares 11,5 millioner kroner. Noget der ærgrer morsingboerne. - Det tænker jeg skidt om. Det er beklageligt, at ting må lukkes ned på grund besparelser. Vi har det godt, men det er ikke rart at tænke på, at der skal spares fremadrettet, lyder dommen fra Kristen Bro, pensionist, Nykøbing. Både hos Kristen og flere andre, som TV MIDTVEST har talt med, er der dog forståelse for, at det kan være nødvendigt at spare. Men står det til borgmesteren, så skal det ikke være normalen. Derfor lover han heller ikke mange hviledage til hvem end, der er den siddende regering efter det forestående folketingsvalg. - Jeg glæder mig over, at Statsministeren har udtalt, at der skal ses på udligningsreformen efter valget og jeg kan love for, at uanset hvem, der kommer til at sidde som minister, så kommer jeg til at holde linjen varm, for det her er en skævhed og urimeligt, siger Hans Ejner Bertelsen.

Referat:
Morsø Kommune skal spare 40 millioner kroner i det nye budget.